Олимпиадэр даIыгъ
Сочэ щекIуэкIыну щIымахуэ Олимпиадэр даIыгъыу КъБР-м и ЩIалэгъуалэ центрым и жэрдэмкIэ жэпуэгъуэм и 11-м Къэбэрдей-Балъкъэрым автопробег щекIуэкIынущ.
Iуэхугъуэм хэтхэр Налшык — Къэщкъэтау — Нарткъалэ — Май — Налшык гъуэгуанэм ирикIуэнущ. ЩIалэгъуалэ центрым и лэжьакIуэхэм зыIущIэхэр щыгъуазэ ящIынущ Урысейм и олимп зэщIэхъееныгъэм и тхыдэм, «Олимпиадэ-2014» дамыгъэхэр къызытещ хьэпшыпхэр хуагуэшынущ.
Автопробегым хэтынущ КъБР-м и Жылагъуэ палатэм и деж щыIэ ЩIалэгъуалэ советыр.
Ныбэжь Таисэ.
